RATCH ควัก 180 ลบ. เข้าถือหุ้น ” ติงส์ ออน เน็ต” สัดส่วน 35% รุกธุรกิจ Internet of Things
RATCH ควัก 180 ลบ. เข้าถือหุ้น " ติงส์ ออน เน็ต" สัดส่วน 35% รุกธุรกิจ Internet of Things
19 พ.ย. 2562

บริษัท ราช กรุ๊ป จำกัด (มหาชน) หรือ RATCH เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้เข้าซื้อหุ้นสามัญและหุ้นสามัญเพิ่้มทุน บริษัท ติงส์ ออน เน็ต จำกัด ในสัดส่วน 35% หรือคิดเป็นเงินรวมประมาณ 180 ล้านบาท จาก นายประพันธ์ อัศวพลังพรหม ผู้ถือหุ้นเดิมซึ่งไม่ได้เป็นบุคคลที่เกี่ยวโยงกันกับบริษัทฯ เสร็จสมบูรณ์แล้วเมื่อวันที่ 19 พ.ย.2562 เพื่อวัตถุประสงค์ในการเข้าร่วมลงทุนในโครงการติดตั้งและพัฒนาโครงข่ายโทรคมนาคมและธุรกิจเกี่ยวเนื่องเพื่อให้บริการ Internet of Things
อนึ่ง บริษัท ติงส์ ออน เน็ต จำกัด เป็นผู้ถือสิทธิ์แต่เพียงผู้เดียวในการดำเนินธุรกิจโครงข่าย Internet of Things ในประเทศไทยด้วยเทคโนโลยีของ Sigfox ซึ่งเป็นเทคโนโลยีการเชื่อมต่อแบบ LPWAN มีเครือข่ายครอบคลุมมากกว่า 50 ประเทศทั่วโลก โดยบริษัท ติงส์ ออน เน็ต จำกัด มีเป้าหมายที่จะติดตั้งสถานีโครงข่าย (Base Station) ให้ครอบคลุมพื้นที่ 70% และประชากร 85% ของประเทศไทย คาดว่าจะเริ่มดำเนินการเชิงพาณิชย์ได้ในปี 2563
ทั้งนี้ การลงทุนดังกล่าวเป็นไปตามแผนยุทธศาสตร์และเป้าหมายในการขยายการลงทุนในระบบสาธารณูปโภคพื้นฐานและธุรกิจเกี่ยวเนื่องของกลุ่มบริษัทฯ